cyanic-selkie/wikianc huggingface dataset:
Lydia Pintman
Elulugu
Lõpetas 1916 Eesti Noorsoo Kasvatuse Seltsi Tartu Tütarlastegümnaasiumi, 1937 TÜ filosoofiateaduskonna ladina keele, filosoofia ja kunstiajaloo erialal. 1919–22 Tartu Maavalitsuse ja 1923–29 Valga koolivalitsuse sekretär, 1937–40 Tartu gümnaasiumides ladina keele, filosoofia, vene ja saksa keele õpetaja, 1938–39 ka TÜ klassikalise muinasteaduse instituudi abijõud, 1940–41 TÜ klassikalise filoloogia kateedri vanemlaborant, 1941–46 assistent, 1946–51 vanemõpetaja. Õpetas ladina keelt ja vanade keelte õpetamise metoodikat ning antiikkirjandust; koostanud õppevahendeid
1944. aastast töötas ta klassikalise filoloogia kateedris, kus oli kõigepealt assistent ning seejärel ladina keele, antiikkirjanduse ja vanade keelte metoodika vanemõpetaja ja õpetaja.
Teadustöö
Uurimisvaldkonnad: vanad keeled ja rooma kirjandus, eriti Vergilius Maro luule ja eepos "Aeneis".
1947. aastal ilmus Tartu kirjastuses Teaduslik Kirjandus tema eessõna, kommentaaride ja sõnastikuga Vergiliuse eepose "Aeneis" I raamat.
Vladimir Polonski
Vladimir Polonski (ka Wladimir; 16. veebruar 1912 Vladivostok – 30. juuni 1992 Tallinn) oli Eesti ehitusteadlane.
Elulugu
Vladimir Polonski oli sõjaväelase poeg. Ta lõpetas 1932. aastal Tartu Õpetajate Seminari, õppis aastatel 1936–1940 Tallinna Tehnikaülikoolis (TTÜ) ehitust, lõpetas 1943. aastal Magnitogorski Mäeinstituudi tööstus- ja tsiviilehituse erialal, 1947. aastal aspirantuuri Leningradi Raudteetranspordi Inseneride Instituudis, tehnikakandidaat (1947, samas), väitekiri käsitles ehitiste aluseid ja vundamente.
Polonski oli aastatel 1932–1936 algkooliõpetaja, 1938–1940 TTÜ vesiehituse ja aluspõhja mehaanika labori assistendi kohusetäitja, 1940–1941 natsionaliseerimiskomissar, 1941–1942 mobiliseerituna Punaarmees. 1942. aastal suunati ta õpinguid lõpetama Uurali Industriaalinstituuti, ühtlasi määrati ta trusti Magnitostroi töödejuhatajaks. 1947. aastast oli ta Tallinna Polütehnilise Instituudi (TPI) vanemõpetaja, aastatel 1949–1950 Ehituse Teadusliku Uurimise Instituudi (Ehituse TUI) vanemteadur ja teadussekretär, 1950 sektorijuhataja, 1950–1975 direktor, 1975–1983 teadusdirektor, 1983–1992 vanemteadur.
Teadustöö
Uurimisvaldkonnad: kohalike materjalide kasutatavus ehituses; rajooniplaneerimine, linnaehitus, ehitusökoloogia. Polonski oli põlevkivituhkehitusainete ja tsemendita gaasbetooni kasutuselevõtu algatajaid Eestis. Teaduste Akadeemia Looduskaitsekomisjoni liige. Nõukogude Eesti preemia (1965). Orden Austuse märk (1958).
Päikesekivi
pisi|Poleerimata päikesekivi Päikesekivi (inglise sunstone, aventurine feldspar) on päevakivide hulka kuuluv peeni sillerdavaid mineraalsuletisi sisaldav mineraal, poolvääriskivi. Päikesekivi leidub peamiselt USA-s, Kanadas, Indias ja Lõuna-Norras.
Rumi seldžukkide sultanaat
Rumi seldžukkide sultanaat, ka Rumi sultanaat või Ikoonioni sultanaat oli turgi-pärsia sunniitlik riik (aastatel 1077–1308), mis loodi nendele Anatoolia aladele, mille Seldžukkide riik vallutas Bütsantsilt. Ikoonioni sultanaadi rajasid seldžukkide dünastia valitsejad.
Rumi sultanaat lõi pärast Manzikerti lahingut aastal 1077 Suleiman ibn Qutulmishi juhtimisel Seldžukkide impeeriumist lahku, pealinnaks sai İznik, hiljem Konya. Sultanaat oli võimsuse tipul 12. sajandi lõpus ja 13. sajandi alguses, kui suudeti vallutada Bütsantsi tähtsamaid sadamaid Vahemere ja Musta mere rannikul. Idas vallutati mitmeid türgi väikeriike ja jõuti Vani järveni. Kaubavahetus Iraani ja Kesk-Aasiaga läbi Anatoolia arenes tänu karavanserai võrgustikule. Arenes ka kaubavahetus Genova vabariigiga. Kiire areng võimaldas allutada Ida-Anatoolia türklaste riike (Danišmendide, Mangudžekiidide, Saltukiidide ja Artuqiidide riigid).
Seldžukkide riik nõrgenes ristisõdade käigus märgatavalt, lõplikult alistuti mongolitele pärast Köse Dagi lahingut aastal 1243. Seldžukkidest said Ilkhanaadi vasallid. Nende mõjuvõim regioonis vähenes 13. sajandi teise poole jooksul veelgi. Viimane seldžukkide dünastia Ilkhanaadi vasall, Mesud II, mõrvati aastal 1308. Pärast sultanaadi lõppu olid Anatoolias mitmed väiksemad Anatoolia beilikid, mille seast ühest, Osmani dünastiast, sai hiljem Osmanite impeerium.
Rajamine
pisi|Euroopa ja Vahemere maad, Rumi seldžukkide sultanaadiga u 1097 1070. aastatel, pärast Manzikerti lahingut, sai Lääne-Anatoolias võimule Süleyman bin Kutalmış, Malik-šahh I kauge sugulane ja endine pretendent Seldžukkide impeeriumi troonile. Aastal 1075 vallutas ta Izmiti ja Izniki linnad. Kaks aastat hiljem kuulutas ta end iseseisva Seldžukkide riigi sultaniks ja tegi Iznikist pealinna.
Ristisõjad
Kilij Arslan sai esimese ristisõja (1096–1099) käigus lüüa ning oli sunnitud taganema Kesk-Anatooliasse, kus ta tegi pealinnaks Konya linna. Aastal 1107 proovis ta vallutada alasid idas ning vallutas ka Mosuli. Arslan suri samal aastal, võideldes Malik-šahhi poja Mehmed Tapariga. pisi|vasakul|[[1101. aasta ristisõda Rumi seldžukkide sultanaadi aladel]] Samal ajal taasvallutas järgmine Rumi seldžukkide sultan Malik-šahh (mitte segamini ajada samanimelise seldžukkide sultaniga) Konya. Bütsantsi keisri Alexios I sõjaretkega Rumi seldžukkide sultanaadile ja 1116. aastal toimunud Philomelioni lahingus Bütsantsi väed Alexiose juhtimisel võitsid Rumi seldžukkide sultani (1107–1116) Malik-šahhi vägesid ning sundisid lõpetama rüüsteretked Bütsantsi aladele.
Aastal 1116 sai Arslani poeg Mesud I Danišmendiidide abiga Konya enda valdusse. 1121. aastal kuulutas Rumi seldžukkide sultan Mesud I Gruusiale džihaadi, kuid sai Didgori lahingus Gruusia vägedelt lüüa. 1122. aastal vallutasid Gruusia väed ka Thbilisi, millest sai riigi pealinn. Järgnevatel aastatel vallutati Širvan ning suur osa Armeeniast. Davith IV suri 1125. aastal, jättes endast maha riigi, millest oli saanud piirkondlik suurvõim.
Mesudi surmaks aastal 1156 olid Rumi seldžukid saanud kontrolli peaaegu kogu Kesk-Anatoolia üle. Mesudi poeg Kilij Arslan II vallutas danišmendidelt veel viimased Sivase ja Malatya ümbruses asuvad alad. Aastal 1176 võitis Kilij Arslan II Myriokephaloni lahingus Manuel I Komnenose juhitud Bütsantsi vägesid, see andis tugeva löögi Bütsantsi ülemvõimule selles piirkonnas. Aastal 1190 oli Konya ajutiselt Saksa-Rooma riigi poolt okupeeritud, peagi taastas sultanaat oma võimu linnas. pisi|Anatoolia poliitiline kaart aastal 1200. Rumi sultanaat on heleroheline Kui viimane Seldžukkide riigi sultan Toghrul III aastal 1194 suri, sai Rumi sultanaadist seldžukkide dünastia ainus riik. Kaykhusraw I vallutas aastal 1205 uuesti Konya. Kaykhusrawi ja tema kahe järgmise mantlipärija, Kaykaus I ja Kayqubad I ajal jõudis Seldžukkide riik Anatoolias oma haripunkti. Kaykhusrawi tähtsaim teene oli 1207. aastal vallutatud Vahemere-äärne sadamalinn Antalya. Tema poeg Kaykaus vallutas aastal 1214 Sinopi ja tegi Trapezundi keisririigi oma vasalliks. Aastal 1218 vallutas ta ka Kiliikia Armeenia kuningriigi, kuid kaotas Aleppo linna Al-Kamilile. Kayqubad jätkas eelkäijate vallutusi Vahemere rannikut pidi aastatel 1221–1225. 1220. aastatel saatis ta ekspeditsiooni üle Musta mere Krimmi poolsaarele. Idas võitis ta Mengujekiide ja hakkas survestama Artukiide. pisi|[[Balkani ja Väike-Aasia alad ca 1261]] pisi|vasakul|Väike-Aasia ja Rumi seldžukkide sultanaat 1250. aastal
Mongolite vallutused
pisi|250px|[[Mongolite riik|Mongolite riigi laienemine (1206–1368)]]
Kaykhusraw II (1237–1246) alustas oma valitsusaega, vallutades alasid Diyarbakıri ümbruses. Aastal 1239 tuli tal maha suruda laiaulatuslik ülestõus, mida juhtis jutlustaja Baba Ishak. Kolme aastaga õnnestus tal mäss maha suruda, kuid selle ajaga oli riik kaotanud oma tugipunktid Krimmis ning riigi sõjavägi oli oluliselt nõrgenenud. Sellistes tingimustes tuli tal tegeleda hoopis suurema ohuga, mongolite vallutustega. Mongolid vallutasid aastal 1242 Erzurumi, aastal 1243 purustas Baiju Köse Dagi lahingus sultanaadi väed ning Rumi sultanaadist sai mongolite ilkhanaadi vasallriik. Sultan ise põgenes 1243. aasta lahingu käigus läände, kus ta suri kolm aastat hiljem, aastal 1243. Kaykhusraw II surmaga algas kuni 1260. aastani kestnud, alguses kolme, seejärel kahe valitseja periood.
Seldžukkide riik jagunes Kayhkusrawi kolme poja vahel. Nendest vanim, Kaykaus II (1246–1260), valitses aladel Kızılırmaki jõest läänes. Tema nooremad vennad, Kilij Arslan IV ja Kayqubad II, valitsesid alasid jõest idas, mongolite vasallidena. Oktoobris 1256 sai Kaykaus II Baijult Aksaray lähistel lüüa, sellega oli kogu Anatoolia ametlikult Möngke-khaani valdus. Aastal 1260 põgenes Kaykaus II Konyast Krimmi, kus ta aastal 1279 suri. Kilij Arslan IV hukati aastal 1265, sellega sai tema poeg Kaykhusraw III (1265–1284) Anatoolia ainsaks valitsejaks, tegelik võim oli siiski endiselt mongolite käes.
Riigi lagunemine
Oma valitsusaja lõpus oli Kaykhusraw III-l tegelik võim ainult Konyat ümbritsevate alade üle. Mõned beylikid jätkasid de jure Konyas valitsuse võimu tunnustamist, sultanid kutsusid end endiselt Fahreddin'ideks (islami uhkuseks). Kui Kaykhusraw III 1284. aastal hukati, muutusid riigi sisekriisid veelgi intensiivsemateks; kriisid jätkusid aastani 1303, kui Kaykaus II poeg Mesud II end Kayseris sultaniks kuulutas. Ta mõrvati aastal 1308, tema poeg Mesud III-t tabas mõni aeg hiljem sama saatus. Seldžukkide kauge sugulane kuulutas end kohe pärast seda Konya sultaniks, kuid ta sai 1328. aastal Karamaniididelt lüüa ning tema alad vallutati. Sultanaadi valuuta kestis isegi kauem kui riik ise, Seldžukkide münte kasutati piirkonnas kogu 14. sajandi vältel, ka Osmanite impeeriumis. pisi|Rumi sultanaadis vermitud münt
Kultuur ja ühiskond
Rumi seldžukkide sultanid kasutasid võimu teostamiseks pärsia-islami religiooni ja kultuuri, isegi poegadele pandi pärsia nimesid. Vaatamata turgi päritolule peeti pärsia kunsti, kirjandust ja arhitektuuri omaks ning valitsuses kasutati pärsia keelt. Ida-Rooma riigil oli riigi üle märkimisväärne mõjuvõim, sultanaadis oli suur kreeklaste vähemus. pisi|Hanabadi karavanserai Karavanseraide, medresede ja mošeede ehitamisel kasutati Iraani seldžukkide õpetust. Karavanseraid on eriti märkimisväärsed, neid kasutati karavanide peatuskohtadena, seal toimus kaubavahetus ja need pakkusid karavanidele kaitset. Sedasorti ehitisi püstitati Anatooliasse Rumi seldžukkide ajal umbes sada. Peale Pärsia said Rumi seldžukid arhitektuuris inspiratsiooni ka armeenlastelt, nii kristlastelt kui ka muslimitelt. Anatoolia arhitektuuris on kõikidest islami arhitektuuridest kõige omapärasemad ja muljetavaldavamad detailid. Hiljem levis Anatoolia arhitektuur ka Delhi sultanaati.
Suurim karavanserai on Sultan Han (ehitatud 1229), mis asub Konya ja Aksaray linna vahelisel teel, Sultanhanı linna lähedal; karavanserai pindala on umbes 3900 m². Kayseri ja Sivase vahel on teine samanimeline karavanserai. Peale Sultanhanı on veel neli tänapäeva Türgi linna saanud nime sealsete karavanseraide järgi. Need on Kangal, Durağan, Hekimhan ja Kadınhanı, ka Denizli üks linnaosa.
Veneetsia Lido lennujaam
Veneetsia Lido lennujaam, varem ka Venezia San Nicolò lennujaam (aeroporto di Venezia-San Nicolò), on lennujaam Itaalias Veneto maakonnas Veneetsia provintsis, 3 km kaugusel Veneetsia keskusest, Lido saare põhjaosas. Lennujaam kannab Giovanni Nicelli nime.
1926. aastal sai Lido lennujaamast Viini lennuliini avamisega Itaalia esimene tsiviillennuväli.
Igor Tjutrjumov
pisi|Igor Tjutrjumov (foto avaldatud 1905) Igor Matvejevitš Tjutrjumov (vene Игорь Матвеевич Тютрюмов; 4. juuni (vkj 23. mai) 1855 Obtševo, Kirillovi maakond, Novgorodi kubermang – 29. märts 1943 Narva-Jõesuu) oli vene õigusteadlane, õppejõud. Tema eriala oli eraõigus.
Ta lõpetas 1874. aastal Novgorodi gümnaasiumi ja 1878. aastal Keiserliku Peterburi Ülikooli õigusteaduskonna kandidaadikraadiga (väitekiri pälvis kuldmedali). Lõpetamise järel jäeti ülikooli juurde professori kutseks valmistuma aastatel 1878–1881. Ta oli alates 1881. aastast Kirillovi maakonna semstvo volikogu liige. Ta oli aastatel 1881–1884 piirkonna rahukohtunik, 1884–1887 Novgorodi kubermangu semstvovalitsuse liige, Kirillovi maakonna aurahukohtunik. Ta oli aastatel 1887–1889 Lublini Ringkonnakohtu liige, 1889–1895 Tallinna Ringkonnakohtu liige. Ta oli aastatel 1901–1905 Valitseva Senati 2. departemangu abi- ja 1905–1917 ülemprokurör, 1914–1917 senaator, 1915–1917 Venemaa Keisririigi Riiginõukogu liige. Ta oli aastatel 1903–1917 eradotsent ja 1917–1919 professor.
1919. aastal emigreerus ta Eestisse. Aastast 1920 oli ta Tartu Ülikooli õppejõud. Ta osales aastatel 1920–1921 Eesti Vabariigi tsiviilkoodeksi väljatöötamisel. Aastatel 1920–1935 oli ta tsiviilõiguse professor, aastast 1935 emeriitprofessor ja eradotsent.
Ta oli üks organisatsiooni Vene Akadeemiline Grupp Eestis asutajaid ja selle juhatuse esimees.
Pere
Tulevase õigusteadlase vanaisa oli lipnik Ivan Mihhailovitš Tjutrjumov. Ta osales Vene armee koosseisus 1812. aasta Isamaasõjas ning sai Dresdeni lahingus 1813. aasta augustis haavata.
Igor Tjutrjumov abiellus esimest korda 23-aastaselt Peterburis 12. novembril 1888. aastal Evgenia Obernebesovaga. Esimesest abielust sündis 1895. aastal tütar, kes suri Peterburis 9-aastaselt. Igor Tjutrjumovi esimene abikaasa suri 1. novembril 1918. aastal 49-aastaselt.
Igor Tjutrjumov abiellus teist korda 57-aastaselt Tartus 30. augustil 1922. aastal Olga Tereškovaga. 19. märtsil 1923. aastal lapsendas paar poisi Oleg Heldur Tjutrjumov. Lapsendati, kuna laps sündis abieluvälisest suhtest, mis ei olnud tol ajal aktsepteeritav. Poeg sai isa perekonna- ja isanime.
Hariduskäik
Igor Tjutrjumov lõpetas 1874. aastal Novgorodi esimese gümnaasiumi erilise kiitusega.
Õppejõu ja tema õpilase raske elutee aitas kaasa nende suhete lähenemisele. Pärast ülikooli lõpetamist 1878. aastal jäeti Igor Tjutrjumovi ülikooli, et valmistuda professor K. I. Malõševi juhtimisel tsiviilõiguse ja kohtumenetluse kateedri professoriks.
Karjäär Tartu Ülikoolis
Igor Tjutrjumovil polnud magistri- ega doktorikraadi, kuid tal oli üle 30-aastane kogemus tsiviilõiguse alal ja ta oli kirjutanud suure hulga teaduslikke töid.
Tjutrjumov ei vallanud eesti keelt, kuid sellegipoolest pakkus 1919. aastal Tartu Ülikooli õigusteaduskonna dekaani kohusetäitja Nikolai Maim (kirja teel) Tjutrjumovile Tartu Ülikooli tsiviilõiguse ja menetluse professori ametikohta. Oma vastukirjas N. Maimile 17. detsembril 1919. aastal väljendas Tjutrjumov oma nõusolekut ning 10. jaanuaril 1920. aastal kinnitati Tjutrjumovi tsiviilõiguse kateedri professoriks.
Igor Tjutrjumov töötas Tartu Ülikoolis 1920. aastast kuni 1938. aastani. Tartu Ülikoolis õpetamise jooksul avaldas professor Tjutrjumov venekeelse õpiku „Гражданское право“ ning õigusajakirjas „Õigus“ 42 teadusartiklit.
Surm
Igor Tjutrjumov suri 29. märtsil 1943. aastal 77-aastaselt Narva-Jõesuu linnas, kus ta elas oma viimased aastad pärast Tartu Ülikoolis töö lõpetamist. Ta on maetud Narva-Jõesuu kalmistule. Õigusteadlase haud pole tänaseni säilinud.
Lewis Dunk
pisi|Lewis Dunk 2011. aastal [[Brighton & Hove Albion F.C.|Brighton & Hove Albioni särgis]] Lewis Carl Dunk (sündinud 21. novembril 1991 Brightonis) on Inglismaa jalgpallur, kes mängib keskkaitsjana Premier League'i klubis Brighton & Hove Albion ja Inglismaa jalgpallikoondises.
Ta alustas Brighton & Hove Albionis klubikarjääri 2010. aastal. Hooaja 2011–12 vältel kuulus ta esimest korda Brighton & Hove Albioni põhikoosseisu. Hooajal 2013–14 mängis kuu aega laenul Inglismaa tugevuselt kolmanda liiga klubis Bristol City. Hooajal 2016–17 sai Dunk Brighton & Hove Albioniga esiliigas teise koha ja tõusis esimest korda klubi ajaloos Premier League'isse. Samal hooajal valiti Dunk Inglismaa esiliiga sümboolsesse koosseisu. 2020. aastal valiti Dunk Brighton & Hove Albioni aasta mängijaks.
Inglismaa jalgpallikoondises tegi Dunk debüüdi 15. novembril 2018 sõprusmängus USA vastu.
Lina Axelsson Kihlblom
pisi|Lina Axelsson Kihlblom (2015) Lina Marjatta Axelsson Kihlblom (sündinud 24. juunil 1970 on Rootsi jurist ja sotsiaaldemokraatlik poliitik. Ta on 30. novembrist 2021 Rootsi koolide minister. Ta on esimene transsooline minister Rootsi valitsuses.
Ta on omandanud bakalaureusekraadi õigusteaduses Uppsala ülikoolist ning külastanud koolijuhtimisloenguid Stockholmi Ülikoolis.
Kuubi duplikatsioon
Kuubi duplikatsioon (kahekordistamine) ehk Delose ülesanne on geomeetriline probleemülesanne, mis seisneb sellise kuubi konstrueerimises, mille ruumala oleks kaks korda suurem etteantud kuubi ruumalast.
See on üks kolmest kuulsast geomeetriaprobleemist, mida ei saa lahendada joonlaua ja sirkliga. Kuubi duplikatsiooni probleemi tunti juba Vana-Egiptuses, -Kreekas ja -Indias.
Kui etteantud kuubi serva pikkus on a ja ruumala V, siis V= a3. Eelmisest kaks korda suurema ruumalaga (2V) kuubi serva pikkus on.
Hageri muuseum
pisi|Hageri apteegi hoone, kus asub Hageri muuseum Hageri muuseum on Kohila vallas Hageri alevikus asuv muuseum, mis tutvustab endisaegse Hageri kihelkonna kultuuripärandit.
Muuseum avati 1988. aastal ja see asub Hageri apteegihoones.
Englas
Spordiklubi Englas on Tartus tegutsev maadlusklubi. Klubi tegeleb peamiselt Kreeka-Rooma ja vabamaadluse edendamise, köieveospordi tutvustamise ja arendamise, noorte projektilaagrite korraldamise ja tegevsportlaste toetamisega.
Spordiklubi Englas registreeriti Eesti Maadlusliidu liikmeks 14. veebruaril 2003. Klubi sai nime kahekordse maailmameistri August Englase järgi.
Klubi treeningud toimuvad Tartus Kungla 1 asuvas Tamme staadioni maadlussaalis.
Olümpiamängud
Olümpiamängudele on pääsenud kaks klubi sportlast, kokku viiel korral.
Andreas Steinbach võistles 1988. aasta suveolümpiamängudel Sŏulis ja 1992. aasta suveolümpiamängudel Barcelonas ning saavutas mõlemal võistlustel 5. koha.
Helger Hallik võistles 1992., 1996. ja 2000. aasta olümpiamängudel.
Maailmameistrivõistlused Kreeka-Rooma maadluses
Andreas Steinbach – 2. koht (juunior);
Helger Hallik – 5. koht;
Tõnis Naarits – 8. koht;
Kristjan Press – 16. koht.
Euroopa meistrivõistlused Kreeka-Rooma maadluses
Andreas Steinbach – 3., 2., 3. koht;
Helger Hallik – 6., 8. ja 9. koht.
NSV Liidu meistrivõistlused
Helger Hallik – 3. ja 5. koht;
Feliks Press – 6. ja 8. koht;
Heldur Villemson – 8. koht;
Toomas Käosaar – Trudi meistrivõistluste 2. koht.
Maailma karikavõistluste etapid ja FILA A-kategooria turniirid
Feliks Press – Norra 1., Soome 1;
Helger Hallik – 2 korda esikolmikus;
Tõnis Naarits – 3. koht;
Andreas Steinbach – 2 korda 3. koht;
Kristjan Press – 3. koht.
Lisaks
Kokku on Voldemar Pressi treeningugrupist võrsunud maadlussportlased osalenud rahvusvahelistel tiitlivõistlustel (kadetid, juuniorid, seeniorid) ligikaudu 50 korda. Edukamad sportlased: Andreas Steinbach, Helger Hallik, Tõnis Naarits, Kristjan Press, Margus Rääk, Martin Kannela.
Mobiilrehv
Mobiilrehv (run-flat tire) on rehv, millega on võimalik pärast rehvi tühjenemist lühikest aega sõitu jätkata. Enamus tänapäevaste run-flat tehnoloogiaga rehvide tootjaid lubavad tingimusteks maksimaalselt 80 kilomeetri pikkuse vahemaa juhul kui sõidetakse kiirusel 80 km/h.
Ajalugu
1935. aastal tutvustati rehvi, mille sees oli topelt seinaga riidest n-ö õhukumm, millel oli väike ventiil. Antud rehvi tööpõhimõtteks oli, et kui rehv purunes või lõhkes, siis jäi raskust kandma õhukumm kuniks see ventiili kaudu lõpuks aeglaselt tühjenes. Sellisel juhul ei toimu hetkeliselt rehvi täielik tühjenemine ja juhil säilib sõiduki üle kontroll.
Tugevdatud külg
Tugevdatud külgedega rehvil, mis on tuntud ka isetoetuva rehvi nime all, on tugevdatud külgseinad, mis on võimelised ka pärast rehvi tühjenemist sõiduki massi edasi kandma. Teisisõnu tähendab seda, et kui rehv tühjeneb ei vaju küljed velje ja aluspinna vahel kokku. Toetamiseks lisatakse külgedesse terasest, plastikust, kummist või teistest materjalist kiude ja vardaid nii, et need oleksid isegi võimelised kandma veoki raskust. Turule tuldi antud tüüpi rehviga juba 1980ndate keskel, aga nende populaarsus on kasvama hakanud alles viimaste aastate jooksul. Eeliseks tavarehvide ees on tagavararehvi olemasolu vajalikkuse puudumine. Seega väheneb sõiduki mass, langeb kütusekulu ja tekib rohkem ruumi kauba vedamiseks. Kahjuks vajab antud tüüpi Run Flat rehv TPMS´i ehk rehvirõhujälgimise süsteemi, sest vastasel juhul ei pruugi juht arugi saada, et rehvis on rõhk langenud. Euroopa Liidu regulatsioonide alusel on alates 2014. aasta novembrist toodetavatel uutel sõidukitel TPMS süsteemi kasutamine kohustuslik. Üheks negatiivseks küljeks on ka see, et kui tavarehvi vigastus on võimalik spetsiaalsete vahendite abil parandada, siis sellist rehvi ei ole võimalik parandada ja see tuleb uue vastu välja vahetada.
SIT
SIT tüüpi mobiilrehvi puhul on tegu rehviga, mis end ise täis pumpab. Rehvi külje sisse on paigutatud toru, mis töötab peristaltilise pumbana. Antud toru küljes on rõhuregulaator, mis avaneb automaatselt alarõhul. Regulaator sulgub rehvirõhu normaliseerudes. Pumbana töötav toru toimib ainult juhul kui sõiduk liigub. Pärast vajaliku rehvirõhu saavutamist jääb õhk toru sisse tsirkuleerima, et eemaldada süsteemilt koormus ajaks, mil ei ole vaja rehvi pumbata. SIT tehnoloogia arendas välja Tšehhi firma Coda Development ja see patenteeriti 2009. aastal. Võrreldes teiste tehnoloogiatega on antud tüüpi mobiilrehve kõige odavam toota, sest need erinevad tavarehvist ainult kahe komponendi poolest – nendeks on külje sees olev toru ja automaatne rõhuregulaator. Selline tehnoloogia on mugav ka sõidukijuhi jaoks, sest on garanteeritud, et rehvis on alati sees optimaalne rõhk.
Iseparanev
Iseparanevat tüüpi rehv on arendatud selliselt, et neile lisatud kiht parandab kuni 5 mm läbimõõduga vigastuse, mille on põhjustanud nael, kruvi või muu võõrkeha. Üldjuhul on rehvis oleva kihi puhul tegu elastomeeriga, mis pärast võõrkeha eemaldumist vigastuse parandab. Järelturul on saadaval sarnase tööpõhimõttega rehviparandusvaht.
Tugirõngas
Antud tehnoloogia koosneb esimesena välja toodud, tugevdatud külgedega rehvist ja velje ning rehvi vahele paigaldatavast tugirõngast. Selline tehnoloogia suurendab rehvi vastupidavust kuumusele ja läbivajumisele. Tugirõngaga rehv kannatab tänu sellele välja ka täieliku nullrõhu. Bridgestone on näiteks andnud lubaduse, et sõiduvahend võib jätkata stabiilset ja mugavat sõitu veel vähemalt 80 km kiirusega 80 km/h pärast rehvi lõhkemist, isegi kui rehvirõhk langeb nulli. Sellist Run Flati tüüpi kasutas tehasest näiteks Toyota RAV4X, millega lubati sõita 160 km kiirusega 90 km/h. Miinusteks teiste Run Flat rehvitüüpide ees on kindlasti see, et seda on võimalik vahetada ainult teatud edasimüüjate juures, kes omavad kindlaid vahendeid ja väljaõpet töö teostamiseks.
Koluvere Jõgeva kõrtsi kivisild (Liivi jõgi)
Koluvere Jõgeva kõrtsi kivisild, ka Jõgeva kõrtsi kivisild 1, on ajalooline sild vanal Risti-Virtsu maanteel üle Liivi jõe.
Sild asub Läänemaal Lääne-Nigula vallas Koluvere külas ajaloolisest Jõgeva kõrtsihoonest umbes 40 m põhja-kirde pool. On võetud ehitismälestisena kaitse alla.
Praegune Risti-Virtsu maantee kulgeb sillast umbes 150 meetri kaugusel ida pool.
Kolmesildeline paekivist võlvsild ehitati 19. sajandi esimesel poolel. Silla üldpikkus on 23 m ja võlvavad on 2,8, 4,2 ja 2,7 m laiad. Parapetid on suhteliselt madalad. Nende otstes asuvad madalad postid.
Kõrtsihoonest 160 m lõuna-edela pool asub veel teinegi samanimeline kivisild, kuid üle Marimetsa oja.
Pärnu Linnavolikogu
Pärnu Linnavolikogu on Pärnu linna omavalitsusorgan (linnavolikogu), mille on valinud valimisõiguslikud linnakodanikud.
Pärnu linna täidesaatev võimuorgan on Pärnu Linnavalitsus.
Ajalugu
pisi|[[Wilhelm Bockslaffi projekti järgi valminud Pärnu raekoja juurdeehitis]] 1877. aastal hakati Baltikumis rakendama vene linnaseadust, mille põhjal likvideeriti kitsa privilegeeritud ringkonna moodustatud raad kui omavalitsusorgan ning 1878. aastal astus Pärnu rae asemele Pärnu linnakodanikest maksumaksjate valitud Pärnu linnaduuma ehk Pärnu Linnavolikogu. Volikogu valis Pärnu Linnavalitsuse eesotsas Pärnu linnapeaga. Linnaseaduse alusel muutus ka senine varalise tsensusega piiratud rae liikmete valimisõigus ning nüüd anti valimisõigus kõigile Vene riigi alamaile, kes olid vähemalt 25-aastased, elanud linnas vähemalt 2 aastat ja omasid linnas kinnisvara või ettevõtet.Nt kandideerisid 1882. aastal Pärnu linnaduumasse ehk volikogusse: 1. klassis, kaupmees Jacob Dietrich Ammende, Pärnu linnasekretär Eduard Simson; 2. klassis, kaupmees Justus Friedrich Specht; 3. klassis, linnavanem Oskar Alexander Brackmann, linnavalitsuse liige Nicolaus Michael Bremer, linnavalitsuse liige Alexander Dietrich Johann Rodde .Linnavolikogu valijad jagunesid, varalise seisundi järgi kolme valimisklassi ehk kuuriasse, kellest igaühel oli õigus määrata üks kolmandik linnavolikogu liikmest, kes valiti neljaks aastaks. Kuni 1892. aastani jagati valijad varanduse (linnale makstavate maksude suuruse) alusel 3 klassi. 1892. aastast jagati valijad politseijaoskondade järgi ja iga linnajagu valis oma suuruse järgi teatava arvu linnavolinikke.
Pärnu Linnavolikogu asus Pärnu raekoja 1911. aastal valminud juurdeehitises Uue tänaval, Uus tänav 4 / Nikolai tänav 3 nurgahoones.
Narva linnapea
Narva linnapea on Narva linnavalitsuse juht.
Linnapead
... ... ... ... ... ...
Heino Lubja kaalumuuseum
Heino Lubja kaalumuuseum on muuseum Mustvees.
Muuseumis on eksponeeritud üle 120 kaalu, ligi 60 margapuud ja arvukalt kaaluvihte.
Muuseumi on asutanud Heino Lubja.
Jegorlõkskaja rajoon
Jegorlõkskaja rajoon (vene keeles Егорлыкский район) on 2. järgu haldusüksus (munitsipaalrajoon) Venemaal Rostovi oblasti lõunaosas. Rajooni keskus on Jegorlõkskaja staniitsa.
Rajoon piirneb põhjas ja läänes Zernogradi rajooniga, idas Tselina rajooniga ja lõunas Krasnodari kraiga.
Rajooni pindala on 1460 km². Elanike arv oli 2017. aastal 33 713.
Jegorlõkskaja rajooni asulad kuuluvad üheksa külaasunduse koosseisu.
Rajooni tähtsamad jõed on Gaidamatška, Gruzskaja, Jegorlõtšok, Kavalerka, Kamennaja balka, Kugo-Eja, Mokraja Grjaznuhha, Ploskaja, Sredni Jegorlõk, Ternovataja, Ternovaja ja Elbuzd.
Rumeelia ejalett
pisi|Rumeelia ejalett (punases) aastal 1609 Rumeelia ejalett (osmanitürgi keeles ایالت روم ایلی‎ ehk Eyālet-i Rūm-ėli) oli Osmanite riigi esimese astme provints, mis hõivas suuremat osa Balkani maadest. Ajaloo jooksul oli see impeeriumi suurim ja tähtsaim provints. Halduskeskus asus Adrianoopolis ja lõpuks Monastiris.
Ryszard Wolny
Ryszard Marcin Wolny (sündinud 24. märtsil 1969) on poola maadleja.
Wolny on võistelnud kolmedel olümpiamängudel ning tulnud üheksa korda Poola meistriks.
Alates 2007. aastast on ta Poola maadluskoondise treener.
Wolny valiti aastatel 2006. ja 2010. aastal kodulinna Racibórzi volikogusse.
Vilma Reinholm
Vilma Reinholm (aastani 1953 Vilma Roost; 27. veebruar 1929 Tallinn – 15. juuli 2021) oli eesti kunstiajaloolane.
Elulugu
Lõpetas 1948. aastal Tallinna 3. Keskkooli ja 1957. aastal Tartu Riikliku Ülikooli kunstiajaloo erialal. Töötas aastail 1957–1992 Eesti NSV Kunstnike Liidus: aastani 1962 asjadevalitsejana, seejärel loomingulise sektsiooni juhatajana, aastast 1991 referendina. Oli pikka aega kunstnike liidu tegevuse korraldajaid, organiseerides kunstinäitusi, koostades näituste katalooge.
Vilma Reinholm uuris kaasaegset tarbekunsti.
Eesti NSV teeneline kunstitegelane (1987).
Gruusia meedia
Ajalehed
Ajalehti loetakse Gruusias üldiselt vähe. Kui 2006. aastal ilmus Gruusias kokku 91 ajalehte, siis 2009. aastaks oli neid alles 73. Tasuliste päevalehtede arv ei muutunud, neid oli kokku 10.
Vähesed sõltumatud ajalehed on äriliselt elujõulised. Poliitikud ja ärimehed toetavad ajalehti, omades seega sisu üle mõjuvõimu.
Vastavalt sõltumatu valitsusvälise organisatsiooni Transparency International Georgia 2009. aasta analüüsile Gruusia trükimeedia turg seisab ning probleeme on professionaalse meedia juhtimisega ja väikeste tiraažidega. Vähe on huvitavaid artikleid, levisüsteem on kallis ja ebaefektiivne. Lisaks on reklaamiturg väike, omandisuhted on läbipaistmatud ning puudub stabiilne koostöö kirjastajatega
Televisioon
Avalik-õiguslik televisioon on Gruusias põhiline uudiste edastaja ning haarab suure osa reklaamiturust. Lisaks eksisteerib kaabeltele operaatoreid ning suuremaid kommertsjaamu.
Gruusia praegune ringhäälingusektori reguleeritus on olnud ebapiisav ja see ei taga läbipaistvust meedia omanike osas ning ei edenda konkurentsivõimet mitmekesisusele televisiooniturul. Selle probleemi võiks lahendada muudatused ringhäälingut käsitlevates seadustes.
1881. aasta rahvaloendus Eestis
1881. aasta rahvaloendus Eestis oli osa kolmes Balti kubermangus (Eestimaa, Liivimaa ja Kuramaa kubermangus) toimunud rahvaloendusest, mis algas 10. jaanuaril 1882 (vana kalendri järgi 29. detsembril 1881).
Gruusia meedia
Raadio
radiostationworld.com andmeil on Gruusias 21 raadiojaama. Aastal 2000 oli neid 23 ning raadiovastuvõtjaid 3 020 000. Enamus jaamadest edastab põhiliselt muusikat.
Moskiitolaevastik
pisi|Jaapani 22 m pikkune veealuste tiibadega raketikaater 2000. a
Gruusia meedia
Raadio
Aastal 2000 oli Fortuna FM-il kuulajaid 620 000, võrdluseks kahe avalik-õigusliku jaama kuulajaid kokku – 580 000.
Moskiitolaevastik
Moskiitolaevastik ehk sääselaevastik (inglise k: Mosquito fleet) on kaatritest, harvem ka muudest väikestest sõjalaevadest koosnev rannikuvetes või siseveekogul tegutsev sõjalise otstarbega laevastikuüksus, mida iseloomustavad reageerimisvõime, kiirus ja manöövrivõime.
Galina Ponomarjova
Galina Ponomarjova (sündinud 8. märtsil 1954 Derevjanka raudteejaamas Prionežski rajoonis Karjala-Soome ANSVis) on Eesti kirjandus- ja kultuuriteadlane.
1881. aasta rahvaloendus Eestis
Kolme kubermangu rahvaloenduse kokkuvõtted ilmusid 15 vihikuna aastatel 1883–1885:
Galina Ponomarjova
Elulugu
Galina Ponomarjova on inseneri tütar.
Moskiitolaevastik
Kirjeldus
Moskiitolaevastiku eelisteks on hinna ja lahingulise kasuteguri soodne suhe ning madalamates või kitsamates akvatooriumides (sealhulgas saarestikud) efektiivse tegutsemise võime. Puudusteks on piiratud merekindlus ja -autonoomsus ning lahinguolukorras üksikuna vähene üleelamisvõime, mis lubavad laevastikku rakendada vaid rannikumeres ja üksustena.
Gruusia meedia
Internet
Juunis 2010 hinnati Gruusias olevat ligi 1,3 miljonit internetikasutajat (s.o 28,3% elanikkonnast).
Anna Jegorova
Anna Ivanovna Jegorova (vene keeles Анна Ивановна Егорова; 28. november 1915 Tatta uluss, Jakuudi oblast  – 31. august 1995) oli jakuudi ooperilaulja ja ooperilavastaja, Vene NFSV rahvakunstnik.
Moskiitolaevastik
Ajalugu
Moskiitolaevastikeks hakati esmalt nimetama torpeedokaatrite üksusi, mis tekkisid 1. maailmasõja künnisel. Selgus, et väikesed ja kiired torpeedokaatrid olid suutelised tekitama tõsiseid kaotusi suurtele võimsatele, kuid samas kohmakatele sõjalaevadele. Nimetust on kasutatud ka ametlikult USA mereväes.
Anna Jegorova
Ta oli aastatel 1948–1955 Jakuudi Muusika- ja Draamateatri juhtiv solist ja hiljem sai temast ooperilavastaja. 1964. aastal tõi ta lavale Jakuudi Muusika- ja Draamateatris esimese klassikalise ooperi – Pjotr Tšaikovski "Jevgeni Onegini". 1966. aastal lavastas ta Sergei Rahmaninovi "Aleko" ja 1967. aastal Giuseppe Verdi "Traviata".
Haridus- ja töökäik
1936. aastal kutsus Jakuudi rahvusteatri direktor Tarass Mestnikov ta koorilauljaks teatri juures tegutsevale Mark Žirkovi juhitud koori. Kui Žirkovi initsiatiivil loodi 1944. aastal teatri juurde muusika-teatristuudio, hakkas Jegorova seal laulma.
Gruusia meedia
Meediavabadus
2009. aasta novembris valminud aruandes hindas Transparency International Georgia olukorda riigi meediamaastikul vähem vabaks ja mitmekesiseks kui enne 2003. aasta Rooside revolutsiooni. Organisatsioon Piirideta Reporterid hindas Gruusia meediavabaduselt 2010. aastal maailmas 99. riigiks.
Anna Jegorova
Tunnustus
pisi|70px| [[Vene NFSV rahvakunstniku rinnamärk ]]
Isiklikku
Tema tütar Zemfira Kuzmina on arst.
Galina Ponomarjova
Elulugu
Lõpetas 1971 Navoi 16. Keskkooli (Usbekistan), 1980 TÜ vene filoloogia osakonna, 1980–84 TÜ kaugõppeaspirant, filoloogiakandidaat (1986, TÜ), väitekiri "Критическая проза И. Ф. Анненского (Проблемы генезиса)". Oli 1980–83 TÜ biofüüsika labori vanemlaborant, 1983–86 ajaloo ja semiootika labori vanemlaborant, 1987–89 nooremteadur, 1989–92 vene kirjanduse labori vanemteadur ja juhataja kohusetäitja, 1993–2008 vene kirjanduse õppetooli vanemteadur, 2008– slaavi keelte ja kultuuride instituudi vanemteadur.
Teadustöö
Uurimisvaldkonnad: Eesti vene vähemuse kultuuri- ja kirjanduslugu, vene-eesti kirjanduse suhted, TÜ ajalugu, 19. sajandi vene kirjandus, vene kultuuri semiootika. Mitme kogumiku koostaja ja toimetaja ("Töid vene filoloogia ja semiootika alalt. 1958–1990", Блоковский сборник). Mitme teadusprojekti grandihoidja ja põhitäitja. Eesti Slavistide Komitee liige. Üle 100 teadustrükise (6 keeles).
Dale Stephens
pisi|Dale Stephens (2018) Dale Christopher Stephens (sündinud 12. detsembril 1989 Boltonis) on Inglismaa jalgpallur, kes mängib keskpoolkaitsjana Premier League'i klubis Brighton & Hove Albion.
Ta alustas klubikarjääri 2007. aastal Inglismaa tugevuselt neljandas liigas mängivas klubis Bury. Stephens on karjääri jooksul mänginud kõikidel Inglismaa liigasüsteemi astmelt alates kuuendast liigast lõpetades Premier League'iga.
Brighton & Hove Albioniga liitus ta 2014. aastal. Hooajal 2016–17 sai ta klubiga esiliigas teise koha. Hooaeg 2017–18 oli Stephensile karjääri esimene Inglismaa kõrgliigas.
Mory (Pas-de-Calais)
pisi|Vallamaja
Mory on vald Põhja-Prantsusmaal Pas-de-Calais' departemangus.
Mory asub 21 km Arrasist lõunas, teede D36 ja D36E ristumiskoha ümbruses. Autoroute A1 möödub vähem kui 1,6 km kauguselt.
pisi|tühi|
Laiend
Laiend on lauses esinevate fraaside peasõnaga alistusseoses olev lause mistahes kõrvalliige, milleks võib olla sihitis, öeldistäide, määrus või täiend, mis täpsustab ning piiritleb fraasi peasõna.
Eesti keel
Lauses Venna raamat on laual on nimisõnafraasi peasõnaks raamat ning seda täpsustab laiend venna.
Laiendid
Sihitis on tegusõna laiend, mis väljendab kellele või millele on tegusõnaga väljendatud tegevus suunatud. Näiteks: Vanaema keetis putru.
Öeldistäide on verbi olema laiend, mis väljendab kes, mis või missugune on lauses alusega tähistatu. Näiteks: Kass on kollane.
Määrus on omadussõna või määrsõna laiend, mis väljendab tegevuse aega, kohta, viisi, põhjust. Näiteks: Kell on üsna palju; Ta oli kärme vihastama.
Täiend on nimisõna laiend. Näiteks: Pikk mees.
Laiendite põhiliigid
Põhja ja laiendi seose tiheduse järgi saab eristada kahesuguseid laiendeid:
Väike vesikatk
Väike vesikatk (Elodea nuttallii) on vesikatku perekonda kuuluva taimeliik. pisi|Väike vesikatk Eestis leitud mõnedes Kesk-Eesti veekogudes võõrliigina. Põhja-Ameerikast pärit liik jõudis Euroopasse 20. sajandi alguses, esmalt Inglismaale.
Agur Kaljusaar
pisi|Agur Kaljusaar oma Tallinna Väike-Karja ateljees 2013. aastal Agur Kaljusaar (sündinud 26. oktoobril 1979 Tallinnas) on eesti maali- ja ehtekunstnik.
Lapsepõlv ja haridus
Tema lapsepõlv möödus Tallinnas Koplis. Aastatel 1985–1996 õppis ta Tallinna 8. Keskkoolis, Johann Köleri nimelises Viljandi 4. Gümnaasiumis ja Tallinna Kunstigümnaasiumis.
Töökohad
Ta on töötanud infotehnoloogia- ja reklaaminduse alal, reklaamiettevõtjana ja ajakirjanduse kirjastajana. On tegutsenud samuti peamiselt Soomes ja Ameerika Ühendriikides sisekujundus, ehitus-, haljastus- ja laevaehitus projektide juures.
Loominguline tegevus
Aktiivsemad loomeperioodid:
Isiklikku
Agur Kaljusaarel on tütred Helen (s 1998), Danelle (s 2003) ja Aleksandra Elisabeth (s 2017).
Raegma Tondikivi
Raegma Tondikivi on Saare maakonnas Muhu vallas Raegma külas asuv ohvrikivi. Kivi on arvele võetud arheoloogiamälestisena.
Kivi tuntakse ka Maaljakivi, Moaljakivi, Nõiakivi ja Arstikivi nime all.
Tandinski kožuun
Tandinski kožuun on 2. järgu haldusüksus Venemaa Tõva Vabariigis.
Kožuuni halduskeskus on Toora-Hem.
Kožuun jaguneb 8 kohalikuks omavalitsuseks, kus on kokku 13 asulat.
Mohamed Elneny
Mohamed Naser Elsayed Elneny (egiptuse araabia keeles: محمد ناصر السيد الننى‎ maḥamad nāṣṣer e-sayyed el nenny; sündinud 11. juulil 1992), tuntud lihtsalt kui Mohamed Elneny , on egiptuse jalgpallur, kes mängib poolkaitsjana Inglismaa kõrgliiga klubi Arsenali ja Egiptuse jalgpallikoondise eest.
Elneny alustas oma täiskasvanukarjääri kodumaa meeskonna El Mokawlooni ridades, 2013. aasta jaanuaris asus ta mängima Šveitsi klubisse FC Basel. Baseliga võitis Šveitsi kõrgliiga neljal korral. Pärast nelja hooaega klubis liikus ta Arsenali.
Elneny kuulus 2012. aasta suveolümpiamängudejalgpalliturniiril Egiptuse olümpiameeskonda.
Rust
Rust on mitmeparadigmaline süsteemi programmeerimiskeel, mis keskendub peamiselt turvalisusele, eriti turvalisele samaaegsusele. Rust on süntaksi poolest sarnane C++ga, kuid on disainitud, et tagada parem mälu turvalisus hoides kõrget sooritustaset.
Algselt oli Rust disainitud Graydon Hoare'i poolt Mozilla uurimisasutuses, kaasa aitasid ka Dave Herman, Brendan Eich ja teised. Disainerid arendasid keelt samal ajal kui nad kirjutasid koodi Servo paigutuse või brauserimootori ja Rust kompileerija jaoks.
Disain
Rust on ette nähtud väga tihedalt koos töötavate ja väga turvaliste süsteemide jaoks ning suurte programmide loomiseks.
Süntaks
Rusti süntaks on sarnane keeltega C ja C++, kus koodiblokid on eraldatud loogeliste sulgude ja käsuvoo märksõnadega nagu näiteks,  ,   ja  .Siiski pole kõik C ja C++ märksõnad rakendatud ning mõned Rust funktsioonid (nagu näiteks   mustrite sobitamiseks) näivad võõratena nendele, kes on neid keeli õppinud. Vaatamata Rusti pealiskaudsele sarnasusele C ja C++ga on Rusti süntaks sügavamas mõistes sarnane ML perekonda kuuluvate keeltega ja Haskell keelega. Peaaegu iga osa funktsioonist on väljend, isegi käsuvoo operaator. Näiteks tavaline  lause toimub C keele kolmepoolses tingimuslikus operaatoris. Funktsioon ei pea lõppema  väljendiga, mis juhul loob viimane väljend funktsioonis tagastusväärtuse kui semikoolon on ära jäetud.
Mälu ohutus
Süsteem on disainitud olema ohutu mälule ning ei luba kasutada null viitajaid, rippuvaid viitajaid, ega andmete võidujooksu ohutus koodis. Andmete väärtuseid võib lähtestada vaid läbi kindlate blankettide, kus kõikide sisendid peavad olema juba lähtestatud.
Ajalugu
Keel kasvas välja Graydon Hoare'i 2006. aastal alguse saanud isiklikust projektist. Mozilla alustas projekti sponsoreerimist 2009. aastal ning kuulutas selle välja aastal 2010. Samal aastal liikus töö algsest kompileerijast (kirjutatud OCaml keeles) iseseisvale kompileerijale, mis oli kirjutatud Rust keeles.
Kõige esimene nummerdatud alfaeelne versioon anti välja 2012 aasta jaanuaris. Rust 1.0, kõige esimene stabiilne versioon, anti välja 15 mai 2015. Pärast seda antakse välja uus stabiilne versioon iga kuue nädala tagant.
Tere maailm
Lihtne "Tere maailm!" programm kirjutatud Rust keeles.
Bumslang (perekond)
Bumslang (Dispholidus) on maoperekond.
Klassifikatsioon
Bumslangide perekonda klassifitseeritakse roomajate andmebaasis üksainus maoliik :
Levila
Neid võib kohata Aafrikas (va Põhja-Aafrikas).
Välislingid
Selles artiklis on kasutatud prantsuskeelset artiklit fr:Dispholidus typus seisuga 03.02.2014.
Endrik Mikkor
Endrik Mikkor (kuni 1. juuni 1938 Hindrik, aga ka Hendrik või Heinrich; 30. oktoober 1870 Reegoldi, Olustvere vald – august 1942 Tallinn) oli Eesti õpetaja, ametnik ja raamatukogundustegelane.
Majandusagent
Majandusagent on füüsiline või juriidiline isik, kes osaleb majandustegevuse protsessis. Seega võime majandustegevuse ja majandusprotsessi raames kohtuda erinevate valdkondade esindajatega. Need esindajad saavad osaleda või teha otsuseid tootjate, tarbijate, säästjate või isegi investorite näol.
Teine majandusagentide definitsioon, mida tuntakse ka kui majandussektoreid, käsitleb neid otsustajatena, kes suudavad ära tunda erinevate majandusrühmade erinevaid majandustegureid, stiimuleid ja motivatsioone.
Üldiselt arvestavad majandusteadlased kolme või nelja majandusagentide tüüpi: perekonnad, ettevõtted, valitsus ja keskpangad.
Perekonnad
Pered tarbivad, töötavad ja säästavad. Nende tulu jaguneb tarbimise, säästude ja maksude vahel.
Neil on majanduses kahekordne roll. Ühest küljest on nad tarbijad, nad nõuavad kaupu ja teenuseid. Teiselt poolt omavad nad tootmisvahendeid, mille kaudu kaupu ja teenuseid toodetakse.
Ettevõtted
Ettevõtted püüavad oma aktsionäridele pakkuda võimalikult suurt majanduslikku kasu. Selle saavutamiseks kasutavad ettevõtted kaupade ja teenuste tootmiseks tootmistegureid (maa, tööjõud ja kapital), luues väärtust ja rikkust.
Nad nõuavad peredelt palga eest tööjõudu, samuti võtavad nad kasutusele kapitali (masinad, sõidukid, arvutid jne) intresside eest ja maad rendile. Lõpuks pakuvad nad kaupu ja teenuseid peredele, teistele ettevõtetele või valitsusele.
Valitsus
Valitsus kehtestab enamiku reeglitest, kuidas majandusagendid peaksid omavahel suhtlema. Nad pakuvad kaupu ja teenuseid (peamiselt avalikke kaupu ja teenuseid, nagu teed või riigi julgeolek) riiklike ettevõtete kaudu või koostöös eraettevõtetega.
Valitsused nõuavad ettevõtetelt kaupu ja perekondadelt tööjõudu. Kuid nad maksustavad neid ka selle sissetuleku, kasumi, rikkuse jms alusel.
Nad võivad reguleerida hindu, piirata või keelata teatud kaupade tarbimist, kehtestada tariife, importida, ergutada tootmist jne. Lõpuks jagavad nad rikkust sotsiaalteenuste kaudu haridus-, tervishoiu- ja vaesusprogrammides.
Keskpangad
Keskpangad haldavad riigi valuutat, rahapakkumist ja intressimäärasid. Rahapoliitika abil saavad nad suurendada raha pakkumist majanduses või muuta intressimäärasid, et või ergutada tarbimist, säästmist või investeeringuid.
Moldova 2004. aasta rahvaloendus
'''Moldova 2004. aasta rahvaloendus''' oli esimene rahvaloendus iseseisvas Moldovas, mis toimus 2004. aasta 5. oktoobrist kuni 12. oktoobrini.
Majandusagent
Esindusagendi mudel ja heterogeense agendi mudel
Majandusmudelit, milles eri tüüpi esindajad (näiteks kõik tarbijad või kõik ettevõtted) eeldatakse olevat täpselt identsed, nimetatakse esindusagendi mudeliks. Mudelit, mis tunneb ära agentide erinevused, nimetatakse heterogeense agent mudeliks.
Moldova 2004. aasta rahvaloendus
Moldova valitsus andis välja määruse rahvaloenduse korraldamise kohta 18. juulil 1996. Prooviloendus toimus mõnes asulas 1998. aastal.
Majandusagent
Esindusagendi mudel ja heterogeense agendi mudel
Majandusteadlased kasutavad sageli representatiivseid agentide mudeleid, kui nad tahavad majandust kirjeldada võimalikult lihtsal viisil. Seevastu võivad nad olla kohustatud kasutama heterogeenseid agentide mudeleid, kui agentidevahelised erinevused on antud küsimuse jaoks otseselt olulised. On tõenäoline, et vanuse heterogeensuse arvessevõtmine on vajalik mudelis, mida kasutatakse pensionide majanduslike mõjude uurimiseks; rikkuse heterogeensuse arvestamine on tõenäoliselt vajalik mudelis, mida kasutatakse ettevaatusabinõu või ümberjaotava maksustamise uurimiseks.
Moldova 2004. aasta rahvaloendus
Separatistlik Transnistria ei suutnud Moldova keskvalitsusega rahvaloenduse küsimuses kokku leppida ja korraldas 2004. aasta 11. novembrist kuni 18. novembrini oma rahvaloenduse.
Rahvaloenduse läbiviimisel osales 16 000 inimest, neist 11 000 olid rahvaloendajad.
Vastavalt rahvaloenduse tulemustele elas Moldova valitsuse kontrolli all oleval territooriumil 3 388 071 inimest, neist 1 632 519 meest ja 1 755 549 naist.
Elanikkonnast oli moldovlasi 2 564 849 (75,8%), ukrainlasi 282 406 (8,35%), venelasi 201 218 (5,95%), gagauuse 147 500 (4,36%), rumeenlasi 73 276 (2,17%), bulgaarlasi 65 662 (2,02%), mustlasi 12 271 (0,32%), juute 4867 (0,12%), poolakaid 4174 (0,11%) ja teistest rahvustest inimesi 57 613 (1,46%).
AIDAblu
AIDAblu on neljas Sphinx-klassi ristluslaev (projekti nimetus AIDA SPHINX IV), mis kuulub firmale Costa Crociere S.p.A., ja mida käitab laevakompanii Aida Cruises German Branch of Costa Crociere S.p.A.. Laev ehitati Meyer Werfti laevatehases Papenburgis Saksamaal 2010. aastal ja laeva ristis Hamburgis 9. veebruaril 2010. aastal Jette Joop. AIDAblu on 1,44 meetrit pikem sama klassi AIDAdivast. Esimeseks laeva kapteniks valiti Friedhold Hoppert. Laeva kodusadam on Genova Itaalias.
Aastatel 2004–2007 oli AIDA laevastikus kasutusel esimene AIDAblu (praegune Pacific Jewel), mille rahvusvaheline ettevõte Carnival Corporation & plc müüs laevakompaniile Ocean Village.
Kammeri vald
Kammeri vald (saksa keeles Duckershof) oli vald Tartumaal Kambja kihelkonnas. Vald eksisteeris 1866–1893 ja siis liideti Kammeri vald Kodijärve vallaga.
Valla alal asus Kammeri mõis.
Kõzõli kožuun
Kõzõli kožuun on 2. järgu haldusüksus Venemaa Tõva Vabariigis.
Kožuuni halduskeskus on Kaa-Hem.
Kožuun jaguneb 10 kohalikuks omavalitsuseks, kus on kokku 12 asulat.
Mari Reinik
Mari Reinik (aastani 1988 Mari Past, sündinud 25. augustil 1967 Tartus) on eesti keemik.
Teadustöö
Uurimisvaldkond: lisa- ja saasteainete ning taimekaitsevahendite jääkide sisalduse määramine toidus, analüüsimeetodite arendus, toidust saadavate lisa- ja saasteainete dooside arvutamine. 15 teaduspublikatsiooni.
Wijnegem
Wijnegem on hollandikeelne vald ja asula Belgias Flandria piirkonnas Antwerpeni provintsis.
Moyenneville (Pas-de-Calais)
pisi|Vaade Moyenneville'ile
Moyenneville on vald Põhja-Prantsusmaal Pas-de-Calais' departemangus.
Moyenneville asub 13 km Arrasist lõunas, teede D32 ja C4 ristumiskoha ümbruses.
pisi|tühi|
Altja võrgukuurid
pisi|Altja võrgukuurid 2014. aastal. Altja võrgukuurid on Haljala vallas Altja külas asuvad võrgukuurid. Võrgukuure haldab ja hooldab asutus Virumaa Muuseumid.
Lääne oblast (1917–1918)
Lääne oblast oli aastatel 1917–1918 Valgevene lääneosas Venemaa vabariigi koosseisu kuulunud haldusüksus.